Israel

O **Estau d'Israel** (en hebreu יִשְרָאֵל‎, *Yisra'el*, en arabe إسرائيل, *Isrā'īl*, oficialment *Estau d'Israel*, מְדִינַת יִשְרָאֵל, *Medinat Yisra'el*; en arabe: دَوْلَةْ إِسْرَائِيل, *Dawlat Isrā'īl*), ye un país d'Asia que situau a o canto d'a mar Mediterrania, en a zona conoixida como Orient Meyo. Dende a suya creyación en 1948 por a Organización d'as Nacions Unidas, l'estau d'Israel s'autodefine como l'estau d'os pueblo chudieu y como hereu d'o reino d'Israel de que en charra a Biblia, amás de como hereu d'o reino de Chudea.

Muga a lo norte con o Liban y Siria, a l'este con Chordania y Cischordania, a l'ueste con a mar Mediterrania y a lo sud con o golfo d'Aqaba (Mar Roya) y Echipto. Amás, tien costas en a mar Muerta y tamién en a mar de Galilea, que son en realidat dos lacos interiors.

A suya población ye de 8.502.900 habitants (2016) en una superficie de 20.770 km², con una densidat de población de 387,63 hab/km².

O país ye independient dende o 14 de mayo de 1948, y declara tener como a suya capital a ciudat de Cherusalem, feito no reconoixito por a comunidat internacional, que considera que a capital d'Israel ye a ciudat de Tel Aviv, que ye tamién a mayor ciudat (encara que en sería Cherusalem seguntes as afirmacions israelianas) y o centro financiero d'o país. Israel ye miembro d'a Organización d'as Nacions Unidas.

Cuan o país proclamó a suya independencia (d'antis mas feba parte d'o Mandato britanico de Palestina), prencipió una guerra con a población arabe (os palestins) y con os países arabes mugants, que no acceptaban pas a partición de Palestina establida por a ONU entre arabes y chudieus. En a Guerra Arabe-israelina de 1948 y en as guerras posteriors, Israel ocupó territorios que perteneixeban, seguntes os plans de partición establitos por a Organización d'as Nacions Unidas, a os palestins, u mesmo a países mugants, como ye o caso d'o Golán, un territorio que fa parte de Siria y que Israel diz que fa parte d'o suyo territorio. En l'actualidat, Israel controla os territorios de Cischordania, Gaza y o Golán. O conflicto israelo-palestinián ye uno d'os prencipals problemas d'Israel.

Encara que a mayor parte d'os ciudadans israelins practican o chudaísmo, tamién i viven comunidaz musulmanas, cristianas, drusas y samaritanas. O país ye o solo país d'o mundo a on o chudaísmo ye a relichión d'a mayor parti d'a población, estndo a relichión d'alto u baixo o 80% d'a poblacón israelina. Israel tien dos luengas oficials, l'hebreu y l'arabe.

Politicament, Israel s'articula como una democracia parlamentaria en un rechimen de gubierno republicano, en o cual bi ha un president con funcions mas que mas representativas y un primer ministro qui, como s'escayece en os rechimens parlamentarios, controla l'acción de gubierno y responde debant d'o Parlamento. Antiparte, o poder chudicial ye exercito por a Cort Suprema d'Israel, que ye a mas alta instancia chudicial d'o país y tien a función d'o control de constitucionalidat d'as leis y tamién d'o control churisdiccional d'as decisions d'opoder executivo.

A economía d'Israel ye a economía mas desarrollada d'a suya redolada, estando a 41ena economía mundial, estando o suyo producto interior bruto per capita uno d'os mas elevaus d'a suya redolada. En 2010 o país s'integró en a OCDE.

## Cheografía

Israel muga a o norte con Liban, al'este con Chordania y a o sud-ueste con Echipto, estando istas as suyas solas mugas terrestres, en un territorio muito mas largo que no pas amplo. As suyas mugas con Liban son reconoixidas por Nacions Unidas y por a comunidat internacional, en a mesma situación que as mugas con Echipto y Chordania, reconoixidas tamién an tractaus bilaterals. Sindembargo, no son reconoixidas as mugas que Israel proclama tener con Siria (a comunidat internacional no reconoix l'annexión *[[de facto]]* d'os Altos d'o Golán) ni con Palestina, ni en a comarca de Chudea u a de Samaria ni tampoco en a suya annexión *de facto* d'a ciudat de Cherusalem, que diz estar a suya capital, feito no reconoixito tampoco por a comunidat internacional. Gosa acceptar-se a muga de feito existent en chunio de 1967, antis d'a Guerra d'os Seis Días, en a cual Israel anexionó *de facto* Cischordania y Cherusalem Este. En istos territorios ocupaus, Israel ha construito (y contina construindo-ie) poblacions nuevas t'asentar-ie población israelina, prebando d'alterar a situación t'anexionar-se-los.

### Relieve
O territorio d'Israel se puet considerar que ye dividito en cuatre comarcas prou definidas: una plana costanera, situada chunto a la mar Mediterrania, una cordelera montanyosa central, a val d'o río Chordán, y o disierto d'o Negev. Istas cuatre rechions son mas que mas aridas, encara que climaticament podemos trobar dende un clima mediterranio en a costa dica un clima continental en l'interior d'o país, estando mas acusadas as diferencias termicas en l'interior.

Sindembargo d'ista arideza, en as vals ye a on mas que mas se pueden trobar chicotas masas de selvas naturals, y en as zagueras anyadas se fan en o país plans de reforestación.

### Climatolochía
En trobar-se situau en una crucillada entre os disiertos d'Asia y d'Africa y as influencias d'a mar Mediterrania, Israel tien una gran variabilidat climatica, distinguindo-se-ie cuaranta tipos climaticos diferents, anque a superficie d'o suyo territorio sía tan chicota.

O rechimen termico varía muito con l'altaria y con a continentalidat de cada puesto, mas que mas en hibierno, encara que se puet resumir a grans linias decindo que se pasa d'un clima mediterranio a l'ueste dica un clima continental a l'este. Antiparte, a caracteristica cheneral d'as comarcas montanyosas d'o país ye que son de clima muit frío y amás con abundancia de viento, por a cual cosa gosan amanixer con nevazos: asinas, o mont Hermón ye cubierto de nieu a mayor parte de l'anyo y a nieu ye present en a ciudat de Cherusalem a lo menos una vegada cada anyada. Sindembargo, as ciudaz d'a costa mediterrania, como Haifa u Tel Aviv tienen un clima mediterranio con hibiernos fridos y con plevias, anque con veranos muit calorosos y secos. Manimenos, a ciudat d'Eilat, en o golfo d'Aqaba a o sud d'o país, tien un clima tropical seco.

A temperatura mas alta de que se'n tien constancia en Asia se rechistró en 1942 en o *[[kibbutz]]* de Tirat Tseví, situau a o norte d'a val d'o río Chordán, cuan se plegó dica os 53,7&nbsp;°C.

Por un regular, en Israel bi ha una estación seca (dende abril dica octubre) y una de plevias (dende octubre dica abril), con una maxima concentración de plevias dende mitat de chinero dica primerías de marzo; antiparte, as plevias aumentan dende o sud enta o norte y dende l'este enta l'ueste.

Ista climatolochía tien una gran influencia en l'agricultura; por ixo en Israel s'han desarrollau os sistemas de regano, destacando-ie o riego gota a gota como una practica que se fa servir a ormino.

## Historia

### Independencia y primeros anyos
Lo 14 de mayo de 1948, lo día antes d'a expiración d'o Mandato Britanico, David Ben-Gurion, director de l'Achencia Chudieva, declaró "lo establimiento d'un Estau chudieu en la Tierra d'Israel, que se conoixerá como lo Estau d'Israel". La sola referencia en o texto d'a Declaración a las buegas d'o nuevo estau ye l'uso d'o termin Eretz-Israel ("Tierra d'Israel"). A l'atro'l día, los exercitos de cuatro países arabes (Echipto, Siria, Transchordania y Iraq) dentroron en partes d'o que heba estau lo Mandato Britanico de Palestina, encetando la Guerra Arabe-Israelí de 1948 continchents de Yemen, Marruecos, Arabia Saudí y Sudán s'unioron a la guerra.  Lo proposito aparent d'a invasión yera impedir l'establimiento d'o Estau chudieu dende lo prencipio, y cualques líders arabes charroron de "fer fuera a los chudieus a lo mar".  Seguntes Benny Morris, a los chudieus les preocupaba que los exercitos arabes invasors tenesen la intención de masacrar-los. La Liga Arabe afirmó que la invasión teneba como obchectivo restablir la lei y l'orden y privar un mayor derramamiento de sangre.

Dimpués d'un anyo de combates, se declaró un alto lo fuego y s'establioron buegas temporals, conoixidas como Linia Verda. Chrdania anexó lo que se conoixió como Cischordania, incluyida Cherusalem Oriental, y Egipto ocupó la Francha de Gaza.  La ONU estimó que mas de 700.000 palestins estioron feitos fuera u fuyioron de l'abance d'as fuerzas israelís entre lo conflicto, lo que se conoixería en arabe como la "catastrofe". Uns 156.000 remanioron y se convirtioron en ciudadans arabes d'Israel.

Israel estió admitiu como miembro d'as Nacions Unidas per mayoría de votos l'11 de mayo de 1949. Un intento israelí-chordano de negociar un alcuerdo de paz fracasó dimpués que lo gubierno britanico, temeroso d'a reacción echipcia a tal tractau, expresase la suya oposición a lo gubierno chordano. En os primers anyos d'o Estau, lo movimiento laborista sionista liderau per lo primer ministro David Ben-Gurion dominó la politica israelí.

La immigración a Israel a zaguers d'os anyos 1940 y prencipios d'os anyos 1950 estió aduyada per lo departamento d'immigración israelí y lo Mossad Lealiyah Bet (literalment "instituto pa la immigración b") patrocinau per lo gubiernol, que organizó la immigración ilegal y clandestina.  Toz dos grupos facilitoron la lochistica d'immigración regular, como organizar lo transporte, pero estes zaguers tamién participoron en operacions clandestinas en países, particularment en o Meyo Oriente y Europa d'o Este, an se creyeba que las vidas d'os chudieus yeran en periglo y la salida d'ixes puestos yera difícil.  L'apuesta d'o Mossad Lealiyah se disolvió en 1953. La immigración estió d'alcuerdo con o plan d'o millón.  Los immigrantes plegoron per diferents razons: beluns teneban creyencias sionistas u vinioron con a promesa d'una vida millor en Israel, mientres que atros se mudoron pa escapar d'a persecución u estioron feitos fuera.

Una afluencia de sobrevivients de l'Holocausto y chudieus de países arabes y musulmans a Israel entre los primers tres anyos aumentó lo numero de chudieus de 700.000 a 1.400.000.  En 1958, la población d'Israel heba aumentau a dos millons. Entre 1948 y 1970, aproximadament 1.150.000 refuchiaus chudieus se tresladoron a Israel. Cualques nuevos immigrants plegoron como refuchiaus sin posesions y estioron alochaus en campos temporals; en 1952, mas de 200.000 personas viviban en estas ciudaz de campamentos. Los chudieus d'orichen europeu a ormino recibiban un tracto mas favorable que los chudieus de países de Meyo Oriente y Africa d'o Norte; las unidaz de vivienda reservadas pa estes zaguers a ormino yeran redesignadas pa los primers, con o resultau que los chudieus recientment plegaus de tierras arabes cheneralment remataban quedando-se en transito, campamentos per mas tiempo. Entre este periodo, calió racionar birolla, ropa y mobiliario en o que se conoixió como lo periodo d'austeridat.  La necesidat de resolver la crisi levó a Ben-Gurion a sinyar un alcuerdo de reparacions con Alemanya Occidental que desencadenó protestas masivas de chudieus molestos debant d'a ideya que Israel podese acceptar una compensación monetaria per l'Holocausto.

## Politica

### Organización territorial

Israel ye dividito administrativament en seis districtos prencipals, conoixitos en luenga hebrea como *mehozot* (*mehoz* en singular) y 15 subdistrictos, conoixitos como *nafot* (*nafa* en singular) que se subdividen en 50 rechions naturals. Son dirichitos por un funcionario designato por o *Ministerio d'Interior*.

Os districtos d'Israel son:
* Districto Norte, con capital en Nazaret.
** Subdistricto de Safed.
** Subdistricto d'o laco Tiberiades.
** Subdistricto de Jizreel.
** Subdistricto d'Acó.
** Subdistricto d'o Golán (subdistricto que a comunidat internacional considera que fa parte de Siria).
* Districto de Haifa, con capital en Haifa.
** Subdistricto de Haifa.
** Subdistricto de Hadera.
* Districto Central, con capital en Ramla.
** Subdistricto de Saron.
** Subdistricto de Pétah Tiqvà.
** Subdistricto de Ramla.
** Subdistricto de Rehobot.
* Districto de Tel Aviv, con capital en Tel Aviv.
* Districto de Cherusalem, con capital en Cherusalem.
* Districto Sud, con capital en Beersheva.
** Subdistricto d'Ascalón.
** Subdistricto de Beersheva.
* Districto de Chudea y Samaria (que a comunidat internacional no accepta como parte d'Israel, estando conoixito como Cischordania).

## Cultura
### Esporte
*  en os Chuegos Olimpicos.

Anque Israel ye un país d'Asia, partecipa en as competicions organizadas por as federacions continentals europeas. Israel partecipa en os Chuegos Olimpicos dende 1952, a on ha ganado 7 medallas (1 d'oro de Gail Friedman, 1 d'archent, y 5 de bronce).

Os esportes mes populars d'Israel son o fútbol, o basketbol, a natación, l'aixedrez y l'atletismo.

* O fútbol ye o esporte mes popular, l'organismo rector ye a Federación de Fútbol d'Israel y a suya competición mes important ye a Israel Premier League. Os suyos equipos partecipan en as competicion continentals organizadas por a UEFA y os mes conoixitos son o Maccabi de Haifa, o Maccabi Tel Aviv y o Hapoel de Tel Aviv clasificatos bels anyos ta la fase de grupos d'a Champions League d'a UEFA. L'equipo nacional, a Selección de fútbol d'Israel, organizó y ganó o Campionato d'Asia de Fútbol de 1964 y se clasificó ta o Campionato Mundial de Fútbol de México de 1970. Beluns d'os millors y mes conoixitos chugadors de fútbol son Haim Revivo, Dudu Aouate y Yossi Benayoun.
* O basketbol ye o segundo esporte mes popular, l'organismo rector ye l'Asociación d'Israel de basketbol, estando-ne a suya competición mes important a Superliga d'Israel de Basketbol. Os suyos equipos partecipan en as competicion continentals organizadas por a Confederación Europea de Basketbol (FIBA Europa). Os millors equipos d'o país son a sección de basketbol d'o Maccabi de Tel Aviv (ganador de 5 Euroligas) y o Hapoel de Jerusalem (ganador de 1 Eurocup d'a ULEB). L'equipo nacional participa en a Campionato d'Europa de Basketbol, y bi ha ganato una medalla d'archent. Tamién bi ha partecipato en 2 Campionatos d'o Mundo de basketbol y una vegada en os Chuegos Olimpicos.
* As cursas de larga distancia d'atletismo son populars en Israel. Cada anyo mils de personas partecipan en as 1/2 marathons de Tel-Aviv, de Jerusalén y d'Ein Gedi. En o anyo 2011, Cherusalem organizará o primer marathon internacional d'Israel. O millor atleta internacional d'Israel estió Aleksandr Averbukh, ganador de tres medallas d'oro en os Campionatos d'Europa d'atletismo de 2000, 2002 y 2006, amás de d'os medallas en os Campionatos d'o Mundo d'atletismo en 1999 y 2001.

## Referencias

## Vinclos externos

*    Pachina web oficial d'a ''Kenésset''.
*  Oficina d'estadistica.
*  Federación d'Israel de fútbol.
* Asociación d'Israel de Basketbol.
*  Asociacions esportivas d'Israel.